Nuusbrief - 17 November 2019 - Die Gereformeerde Kerk Bloemfontein-Noord
Die Sakrament van die Heillige Nagmaal word vanoggend gevier. Lidmate van ander kerke wat by die Kerkraad aansoek gedoen het om hier Nagmaal te gebruik, het die nodige toestemming en word saam met die Gemeente hartlik daartoe uitgenooi.
Ons bede is dat die Here vir ons as Gemeente en as enkelinge baie ryklik sal seën en dat ons in ons geloof versterk sal word. Ons het reeds geleentheid gehad om onsself reg te ondersoek en ons weet maar alte goed hoe groot ons sonde en ellende is.
Ons weet ook dat dit nie die bedoeling van die Nagmaal is om die verslae harte van die gelowiges kleinmoedig te maak nie, asof slegs dié wat sonder sonde is na die Nagmaal mag kom. Ons kom juis na die Nagmaal omdat ons ons reinigmaking en saligheid buite onsself in Christus soek.
Soos in die verlede wil ons graag weer 'n versoek rig dat al die jongmense wat drie weke gelede Belydenis van hul Geloof afgelê het, vrywillig saam met hul ouers aan die tafel sal kom aansit.
Ons noem dit ook weer dat daar naas die wyn, ook druiwesap in die kelkies bedien word. Op elke skinkbord is daar ses kelkies wat gemerk is en teenaan die hand-vatsel gerangskik is.
►Voorafsang: Liedboek 354:1,2
►Direk daarna, terwyl ons steeds bly staan: Instellingswoorde van die Heilige Nagmaal, gevolg deur ►Geloofsbelydenis van Nicea
►Sing: Ps 116:4,5
►Skriflesing: Mattheus 26:20-30; I Korinthiërs 11:23-26
►Teksvers: I Korinthiërs 11:23-26
23Ek het van die Here ontvang wat ek ook aan julle oorgelewer het: Die Here Jesus het in die nag waarin Hy oorgelewer is, brood geneem
24en, nadat Hy God daarvoor gedank het, het Hy dit gebreek en gesê: "Dit is my liggaam; dit is vir júlle. Gebruik dit tot my gedagtenis."
Vandag se deurkollektes word vir die GKSA se Emeritaatsfonds afgesonder. Volgende Sondag sal die deurkollektes vir die GKSA se Thusofonds opgeneem word. Die kollektes onder die erediens is soos altyd bestem vir die Diakonie se Kas van Barm-hartigheid.
Na die Nagmaalsdiens vanoggend vind die gebruiklike en baie aangename gesamentlike Gemeente-ete om 11:30 in die kerksaal plaas. Dit neem die vorm aan van 'n heerlike steak-braai. Alles word voorsien maar elkeen moet net sy/haar eie drinkgoed saambring asseblief.
Dit kos R50 vir volwassenes en Hoërskooljongmense en R30 vir Laerskoolkinders. Nuwe lidmate wat hulle sedert die September-nagmaal by ons aangesluit het, sal ook verwelkom word. Hulle en ook die sewetal jonge broeders en susters wat die 27ste Oktober Belydenis van hul geloof afgelê het, is die gaste van die Kerkraad en betaal niks, maar moet net hul eie drinkgoed saambring.
By dieselfde geleentheid sal die verjaarsdae van ds Kobus (1 November) en sr Ester (6 Novem-ber) ook gevier word. Ons bedank graag vir diaks Willem en Bambi Bonthuys, en srs Charlene Klopper, Corlia van Heerden en Mareli Venter wat verantwoordelik is vir die ete en ook oudl Louwrens de Beer wat die steaks gaan braai.
Baie dankie daarvoor! Julle is regte staatmakers en ons waardeer dit baie!
Die Diakonie het verlede Sondagmiddag vergader en besluit om diak Muller Heyns van Belvedere 9, telefoonnommer 072 469 7778, as voorsitter aan te wys in die plek van diak Cobus Venter wat uittree.
Ons bedank graag vir br Cobus vir die werk wat hy gedoen het en die leiding wat hy gegee het en wens br Muller van harte geluk en bid hom die seën en genade van die Here toe!
Ons is dankbaar dat die Diakonie met groot sorg omsien na die finansies en dat hulle op verantwoordelike wyse, versigtig is in die beste-ding van die middele wat aan hulle toevertrou is.
Oudl HFJ (Francois) Venter (082 229 4411) van Lorraine-straat 46 is verlede Sondagaand as ouderling bevestig en die wyk Eeufeesweg is aan hom toege-ken.
Die GKSA se Almanak 2020 het so pas gekom en is in die konsistorie teen R86 beskikbaar. Hierdie gewilde publikasie met die statistiek en besonderhede van al die Gereformeerde kerke in SA, bevat vanjaar weereens die Dagstukkies wat dit iets besonders maak.
Die jaarlikse Kerssangdiens sal DV volgende Sondagaand om 18:00 in ons kerkgebou gehou word. Die Sustersbestuur beplan om weer ligte versnaperings na die diens in die kerksaal aan te bied.
Om enigsins 'n aanduiding van die getalle te kry, word lidmate wat daarin belangstel om die geselligheid by te woon, vriendelik versoek om u name op die PIENK vorm wat in die voorportaal is, aan te teken. Daar is geen kostes daaraan verbonde nie.
Sr Ester het verlede Sondag by die Sustersvergadering genoem dat susters kan help om blommetjies uit te knip. Die gedrukte bladsye is in die voorportaal beskikbaar en ook 'n houer waarin die geknipte blommetjies geplaas kan word. Baie dankie!
EREDIENSTE IN VAKANSIE
Vanaf Sondag 8 Desember 2019 tot en met Sondag 12 Januarie 2020 sal daar nie aanddienste in ons kerkgebou gehou word nie. Op Sondae 8,15,22 en 29 Desember is daar gesamentlike dienste om 18:00 in die kerkgebou van GK Bloemfontein-Suidheuwels en op 5 en 12 Januarie 2020 in die kerkgebou van GK Bloempark wat ons kan bywoon.
Br Boet Pretorius 082 775 0058
Sr Lize Loretz 082 930 5590
Br Henk Pretorius 082 337 7558
Sr Gerda du Plooy 071 154 1826
Br Cobus van Heerden 072 875 1245
Br Philip Venter 073 153 9720
Sr Herlina Pienaar 082 809 2795
SKENKINGS VAN LIDMATE
Dit gebeur van tyd tot tyd dat lidmate skenkings (soos klerasie, boeke en dies meer) vir verskeie instansies skenk en dit na die kerk bring. Hierdie items moet egter sorteer word en besluit word waarheen dit moet gaan.
Hulp in dié verband word egter benodig en twee susters het reeds hulp aangebied. Nog meer susters word benodig en hulle word vriendelik versoek om met sr Ester (072 784 9451) te skakel asseblief.